Kabeh wis mangerteni yen wulan ramadan iku wulan suci lan kebak ing rahmate Gusti. Umat Islam uga percaya yen sajrone ramadan, ana pirang-pirang kedadeyan penting tumrap sejarah Islam, ing antarane wiwit mudhune ayat-ayat ana ing kitab Alquran ana malem 17 ramadan. Apamaneh ing wengi-wengi pungkasan, yaiku Lailatul Qadar, Gusti uga bakal nikelake ganjaran wong-wong sing gelem dedonga lan nyeyuwun marang ngarsane.